สวัสดีครับ มีคำถามครับ ผมเป็นโรคกระเพาะ เป็นแผลในกระเพาะ เป็นตั้งแต่ตุลาปีที่แล้วครับ อยากถามว่า เป็นกี่วันถึงจะหายครับ ถ้าหายแล้วต้องทำตัวยังไงครับจะกลับมากินพริก ของทอดอะไรได้ทันทีเลยมั้ยครับ
สวัสดีค่ะ แผลในกระเพาะอาหารเป็นภาวะที่เกิดจากการมีกระเพาะอาหารอักเสบต่อเนื่องมาเรื้อรัง ทำให้เกิดแผลขึ้นมาโดยเป็นโรคที่จะเป็นเรื้อรัง จะทำให้มีอาการเป็นๆหายๆ เช่นปวดท้องสัมพันธ์กับมื้ออาหาร ในบางรายอาจมีคลื่นไส้ อาเจียน ถ่ายดำจากการมีเลือดออกในทางเดินอาหารจากแผลดังกล่าวร่วมด้วยเบื้องต้นควรปรับพฤติกรรม รับประทานอาหารให้ตรงเวลา เป็นอาหารอ่อนๆสุกสะอาด หลีกเลี่ยงอาหารรสจัดหรืออาหารที่กระตุ้นให้มีอาการ งดการดื่มเหล้าหรือสูบบุหรี่ ของรสจัดเช่นพริกควรงด ส่วนของทอดถ้ากินแล้วไม่มีอาการก็สามารถกินได้ค่ะหากมีอาการเป็นมาก ปวดท้องบ่อยๆ ปรับพฤติกรรมแล้วยังไม่ดีขึ้น ควรพบแพทย์เพื่อรับยาลดกรดภายใต้การดูแลของแพทย์ในระยะยาว